Z A P I S N I K

s 25. sjednice Vijeća Gradske četvrti Peščenica - Žitnjak 
održane 13. lipnja 2019. u  Područnom uredu Peščenica-Žitnjak, Zapoljska 1 (I. kat - soba 115) s početkom u 17,30 sati

Nazočni članovi Vijeća: 
Dragan Vučić, Ivan Šikić, Zdravko Čabraja, Damir Tabaković, Nikola Dragičević, Marinko Blažević, Sanja Markek, Radenko Tomić, Gordana Pejić Anić, Andrea Zirdum, Vesna Humić, Marijan Ćužić, Branko Cindro, Renata Petrić, Darko Stošić, Boris Blažeković,  Dragana Milašinović, Mario Župan.

U radu sjednice sudjeluje voditelj Područnog odsjeka Peščenica-Žitnjak Gradskog ureda za mjesnu samoupravu, Boris Berber.

Sjednici je nazočno 18 od 19 vijećnika čime su stečeni uvjeti za pravovaljano odlučivanje.
	Prije utvrđivanja dnevnog reda, predsjednik otvara raspravu o zapisniku s 24.  sjednice Vijeća Gradske četvrti Peščenica - Žitnjak. 
Predsjednik otvara raspravu.
Boris Blažeković daje primjedbu na vođenje zapisnika i napominje da je na sjednici puno toga više rečeno nego što je uneseno. Što se tiče njegove diskusije traži da se u zapisnik unese da je nezadovoljan svim odgovorima koje je dobio na postavljena pitanja, da je više nemoguće raditi na temelju povjerenja jer odgovori koje je dobio nisu adekvatni koji bi osigurali stvar povjerenja u izvješća koja dobivaju i ne optužuje nikoga nego sebe da radi loše za građane.
Darko Stošić komentira da u zapisniku nema ništa što nije izrečeno, te predlaže da za neke stvari kojem je nekome stalo u nekoj raspravi da zatraži da se unese u zapisnik.
[bookmark: _GoBack]Predsjednik smatra da je prijedlog gosp. Stošića dobar i predlaže Vijećnicima da ubuduće ukoliko smatraju da je neka njihova diskusija važna zatraže i naglase da se to unese u zapisnik.
Branko Cindro se slaže s prijedlogom i predlaže da se usvoji zapisnik s datim primjedbama. 
Vijeće jednoglasno verificira zapisnik s 24. sjednice Vijeća Gradske četvrti s datim primjedbama.

Predsjednik predlaže dopunu dnevnog reda 	s jednom točkom „Prijedlog zaključaka o  davanju mišljenja po članku 86. Statuta Grada Zagreba.
Predsjednik daje na glasanje dnevni red s izmjenom i dopunom 
	
Vijeće jednoglasno donosi

DNEVNI RED:

1. Prijedlog zaključka o davanju mišljenja po čl. 86. Statuta Grada Zagreba
2. Aktualna komunalna problematika
3. Izvješća, pitanja i prijedlozi.


Ad 1.) Prijedlog zaključka o davanju mišljenja po čl. 86. Statuta Grada Zagreba 
Predsjednik Vijeća otvara raspravu o prijedlogu Zaključka za davanje mišljenja po čl. 86. Statuta Grada Zagreba. Ukratko obrazlaže te otvara raspravu. S obzirom da se nitko ne javlja za riječ daje na glasanje

S 2 glasa suzdržana i 16 ZA donosi se  

Z A K LJ U Č A K
o davanju mišljenja o Nacrtu konačnog prijedloga Odluke o izmjenama i dopunama Odluke o donošenju Generalnog urbanističkog plana grada Zagreba

	1.
	Vijeće Gradske četvrti Peščenica - Žitnjak daje pozitivno mišljenje o Nacrtu  konačnog prijedloga Odluke o izmjenama i dopunama Odluke o donošenju Generalnog urbanističkog plana grada Zagreba.

	2.
	Ovaj će Zaključak biti upućen Gradskom uredu za strategijsko planiranje i razvoj Grada, Sektoru za prostorno i urbanističko planiranje, Republike Austrije 18.




Ad 2.) Aktualna komunalna problematika
Predsjednik Vijeća, D. Vučić moli predsjednika Odbora za aktualnu komunalnu problematiku da informira Vijećnike.
Damir Tabaković izvještava vijećnike da se Odbor za utvrđivanje komunalnih potreba sastao i utvrdio da ima ukupno 7 zaključaka za aktualnu komunalnu problematiku. Podržani su svi zaključci osim Zaključka Mjesnog odbora Volovčica (sanacija odvodnje i prometa na relaciji Borongajska i Donje Svetice i izmjena drvenih rasvjetnih stupova u Ivanićgradskoj ulici) za koji smatraju da se radi o velikom projektu koji se ne može financirati iz komunalnih aktivnosti Gradske četvrti. Napominje da bi se Zaključak proslijedi nadležnim Gradskim uredima. 
Boris Berber informira vijećnike da će se drveni rasvjetni stupovi na području Mjesnog odbora Volovčica mjenjati ove godine programom megaureda. Što se tiče sanacije prometa na relaciji Borongajska-Donje Svetice napominje da je vijećnik Radenko Tomić postavio o pitanje na Skupštini pa je dat odgovor da se radi studija za širi potez te prometnice.
Također ukazuje na Zaključak Mjesnog odbora „Janko Matko“ (uklanjanje stabala) da se preformulira da se ne traži suglasnost za uklanjanje nego samo stručni očevid i mogućnost uklanjanja. 
Nakon rasprave i s datim primjedbama Vijeće jednoglasno donosi

Z a k l j u č a k
o postavljanju prometnog zrcala 

1. Vijeće Gradske četvrti Peščenica-Žitnjak, na osnovi Zaključka Vijeća Mjesnog odbora Folnegovićevo Naselje KLASA:026-02/19-02/1160; URBR:251-06-11-1107-19-7 donesenog na 25. sjednici Vijeća, predlaže nadležnom gradskom tijelu da

· izvrši očevid i donese rješenje o postavljanju prometnog zrcala u zoni raskrižja Dujšinove i Rakušine ulice (jugoistočni ugao)

· obavijesti Vijeće o učinjenom.             


2. Ovaj Zaključak dostaviti će se Gradskom uredu  prostorno uređenje, izgradnju Grada, graditeljstvo, komunalne poslove i promet, Sektoru za promet, Trg Stjepana Radića 1.

Z a k l j u č a k
o prijedlogu za uklanjanje stabala 

1. Vijeće Gradske četvrti Peščenica-Žitnjak, na osnovi Zaključka Vijeća MO „Janko Matko“, KLASA:026-02/19-02/1175; URBR:251-06-11-1106-19-3 donesenog na 28. sjednici Vijeća, predlaže nadležnom gradskom tijelu da 

· Izvrši stručni očevid i utvrdi opravdanost zahtjeva za uklanjanje:
· stabla ispred Držićeve 77
· 4 stabla u Ulici F.H.Kiša između kbr. 2 i 4
· stabla istočno od stambene zgrade u Držićevoj 75B
· stabla u Župančićevoj između ulica F.H.Kiša i M.J.Zagorke
· stabla ispred Držićeve 85B

· obavijesti Vijeće o učinjenom.             

2. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Odsjeku za zelene površine.

Z a k l j u č a k
o uvrštavanju u plan redovnog održavanja parcele
 u Velikogoričkoj ulici

1. Vijeće Gradske četvrti Peščenica-Žitnjak, na osnovi Zaključka Vijeća MO Savica Šanci  KLASA:026-02/19-02/1150; URBR:251-06-11-1113-19-3 donesenog na 25. sjednici Vijeća, predlaže nadležnom gradskom uredu i nadležnoj podružnici Zagrebačkog holdinga d.o.o da 

· parcelu, koja se nalazi na sjeveroistočnom dijelu raskrižja Velikogoričke ulice i Ulice Savica I, uvrsti u plan redovnog održavanja

· obavijesti Vijeće o učinjenom.             

1. Ovaj Zaključak dostaviti će se Gradskom uredu za mjesnu samoupravu i  Zagrebačkom holdingu d.o.o., podružnica Zrinjevac.

Z a k l j u č a k
o obnovi pješačkih prijelaza 

1. Vijeće Gradske četvrti Peščenica-Žitnjak, na osnovi Zaključka Vijeća MO Volovčica, KLASA:026-02/19-02/1087; URBR:251-06-11-1104-19-7 donesenog na 25. sjednici Vijeća, predlaže nadležnom gradskom tijelu da zatraži

· obnovu pješačkih prijelaza na lokaciji Alfirevićeva – tržnica Volovčica (sjeverna strana autobusnih stajališta).
    
2. Ovaj Zaključak dostavit će se Gradskom uredu  za mjesnu samoupravu.


Z a k l j u č a k
o potrebi sanacije dijela Borongajske ceste

1. Vijeće Gradske četvrti Peščenica-Žitnjak na osnovi Zaključka Vijeća MO Volovčica, KLASA:026-02/19-02/1087; URBR:251-06-11-1102-19-4 donesenog na 25. sjednici Vijeća, predlaže da se od nadležne službe zatraži 

· sanacija dijela Borongajske ceste od kbr. 48 do kbr. 58 koja je uništena teškim kamionima

2. Ovaj Zaključak dostavit će se Gradskom uredu za mjesnu samoupravu. 


Z a k l j u č a k
o postavljanju prometnog zrcala 

3. Vijeće Gradske četvrti Peščenica-Žitnjak na osnovi Zaključka Vijeća MO Volovčica, KLASA:026-02/19-02/1087; URBR:251-06-11-1107-19-6 donesenog na 25. sjednici Vijeća, predlaže nadležnom gradskom tijelu da

· izvrši očevid i donese rješenje o postavljanju prometnog zrcala na lokaciji Kriška - Turopoljska

· obavijesti Vijeće o učinjenom.             

3. Ovaj Zaključak dostaviti će se Gradskom uredu  prostorno uređenje, izgradnju Grada, graditeljstvo, komunalne poslove i promet, Sektoru za promet, Trg Stjepana Radića 1.

Ad 3.) Izvješća, pitanja i prijedlozi

	Boris Blažeković naglašava da je na prošloj sjednici bila točka diskusije o financiranju rampe u crkvi u Zvonimirovoj i uređenja stepenica oko crkve Bl. Augustina Kažotića. Napominje da je otišao vidjeti stepenice za koje se daju novci od 200.000,00 kuna a apsolutno sve stepenice su u redu osim jedne koja je malo rasklimana, jedan limeni kanalčić koji je malo upao i na jednom dijelu su 4 ploče malo uzdignute. Naglašava da to sve ne može koštati više od 1500 kuna. Posebno moli da se za one zahtjeve koji ne dolaze od Vijeća Gradske četvrti i od Vijeća Mjesnih odbora radi provjera. 
	Predsjednik napominje da ovdje neće nitko nikoga prevariti.  Naglašava da mi nismo stručnjaci koji će utvrditi dali nešto košta 100 ili 200 tisuća kuna te u kratkim crtama objašnjava postupak od zaprimanja zahtjeva stranke do realizacije istog.
Predsjednik pojašnjava da u Planu komunalnih aktivnosti postoji stavka nadzor. To znači da mi osiguravamo određeni postotak sredstava za izbor nadzora koji provodi Grad kroz postupak javne nabave. Imenuje se nadzor koji kontrolira građevinske knjige, dnevnike i za to odgovara. Mi u Vijeću Gradske četvrti nemamo stručnjaka koji će kontrolirati troškovnike.  Napominje da je Vijeće osiguralo sredstva, a da bi se ta sredstva mogla povući sa računa Grada, crkva mora dokazati pravilnost trošenja tih sredstava.
Boris Blažeković smatra da je Vijeće pogriješilo zato što prije uvrštavanja u Plan pojedinih zahtjeva nije iste provjerilo. Napominje da je osobno provjerio stube u crkvi Bl. Augustina Kažotića koje je utvrdio da su svim u redu. Ta su sredstva trebala biti data nekom drugom, a u ovom konkretnom slučaju data su nekom tko nas je prevario. 
Mario Župan ukzuje na to da je Vijeće Gradske četvrti večinom glasova osiguralo sredstva u svom Planu za neku investiciju. Ta sredstva ne plača  Gradska četvrt. Na temelju osiguranih sredstava (u ovom slučaju crkva) mora Gradu Zagrebu dokazati sa svojim računima i troškovnicima da su ta sredstva utrošena u tu namjenu. Grad Zagreb ima nadzornog inžinjera koji će utvrditi koliko je točno sredstava potrošeno a ostatak sredstava će se kroz rebalans utrošiti na neku drugu akciju.
Branko Cindro misli da kao Vijeće nisu ništa pogriješili. Vijeće donosi Plan komunalnih aktivnosti koji je Plan želja. Onog trenutka kada je donesen i izglasan smatra da su mu dali neki legitimitet. Vijeća Mjesnih odbora daju svoje prijedloge. stručne službe Gradske četvrti obilaze, procjenjuju, prihvačaju ili ne prihvačaju. Očekuje od stručnih službi kada se dobije takav zahtjev da se to i provjeri. 
Boris Blažeković moli da se svi projekti, svi zahtjevi koji ne dolaze od nas samih i od Vijeća Mjesnih odbora posebno provjeravaju.

 Mario Župan postavlja vijećničko pitanje Adrilovečke gdje se nalazi stari konzum da stručne službe utvrde lokaciju i da pošalju prema Gradskim uredima da se ispita mogućnost izgradnje parka za djecu i da se ukloni taj stari derutni objek.
	Darko Stošić ukazuje da se to već 12 godina intenzivno zahtjeva. Napominje da su odgovori uvijek isti da je ta parcela privatno vlasništvo i čeka se objedinjavanje parcela. 
Vesna Humić ukazuje na to da i u Resniku postoji parcela koja ima više vlasnika (36 i više). Postavlja pitanje dali postoji kakva mogućnost na razini Grada da se ta parcela može objediniti da bi se na njoj mogao izgraditi dječji park s obzirom da donji dio Resnika ima puno više djece nego donji dio Resnika. 
Predsjednik napominje da se prema nadležnoj službi za imovinsko-pravne poslove i imovinu Grada pošalje dopis da se ispita mogućnost otkupa parcele i njegovog pretvaranja u dječje igralište.
Vijećnici su u materijalima za sjednicu primili na znanje prepiske i ostalu dokumentaciju o postupanjima i primljenim odgovorima nadležnih tijela i službi između dviju sjednica Vijeća. 
S obzirom da više nema pitanja i prijedloga predsjednik zaključuje sjednicu.

Sjednica je zaključena u 19,30 sati.

Zapisnik sastavila:
Mihaela Hrženjak

KLASA: 026-02/19-001/
URBROJ: 251-06-11-11-19-2
Zagreb, 13. lipnja 2019.


PREDSJEDNIK VIJEĆA
GRADSKE ČETVRTI PEŠČENICA – ŽITNJAK

                                                                                      Dragan Vučić, mag.ing.traff.
